เรื่องร้องเรียน (ความสะอาด,ถนน,ร้องเรียน) วันที่ 2023-09-05 03:38:09 — แขวงนวมินทร์ เขตบึงกุ่ม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035148


ขอความช่วยเหลือจัดสรรเจ้าหน้าที่เข้ามาเก็บขยะ บริเวณภายในซอยนวลจันทร์ 23 ถนนนวลจันทร์ แขวงนวลจันทร์ เขตบึงกุ่ม กรุงเทพมหานคร จุดสังเกตเป็นการจัดเก็บทั่วทั้งซอยนวลจันทร์ 23 (ตามผู้ร้องแจ้ง) เนื่องจากผู้ร้องแจ้งว่าประชาชนที่อาศัยอยู่ในพื้นที่จะวางขยะไว้ที่บริเวณหน้าบ้าน ตามจุดที่มีถังขยะ โดยปกติแล้วสำนักงานเขตบึงกุ่มจะรับผิดชอบเข้ามาดำเนินการจัดเก็บขยะทุกวันจันทร์ ถึงวันศุกร์ ซึ่งผู้ร้องได้วางถุงบรรจุขยะมูลฝอยไว้เป็นระยะเวลาประมาณ 2 สัปดาห์ แต่จนถึงปัจจุบัน (วันที่ 4 กันยายน 2566) เจ้าหน้าที่ยังไม่เข้ามาดำเนินการจัดเก็บขยะแต่อย่างใด ส่งผลให้ประชาชนที่อาศัยอยู่ภายในซอยได้รับความเดือดร้อน จึงประสงค์ให้หน่วยงานที่เกี่ยวข้องดำเนินการจัดสรรเจ้าหน้าที่เข้ามาเก็บขยะบริเวณภายในซอยนวลจันทร์ 23 ดังกล่าว เพื่อบรรเทาความเดือดร้อนให้แก่ประชาชนในพื้นที่

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata